Εγκεφαλοπάθεια Hashimoto σε παιδιά και εφήβους: συστηματική ανασκόπηση
Creators: name: Θεοδοσίου, Βασιλική Γεωργίου
Publisher: name: Aristotle University of Thessaloniki
Year: 2022
Subjects: Εγκεφαλοπάθεια Hashimoto
Παιδιά
Έφηβοι
Hashimoto’s Encephalopathy
Children
Adolescents

description: Η εγκεφαλοπάθεια Hashimoto (ΕΗ) αποτελεί μία σπάνια κλινική οντότητα στα παιδιά και τους εφήβους και παρουσιάζει ποικίλη κλινική συμπτωματολογία. Προσβάλει κυρίως το θήλυ φύλο και εμφανίζεται κατά μέσο όρο στα 14 έτη. Χαρακτηρίζεται από την παρουσία αντιθυρεοειδικών αυτοαντισωμάτων (ΑΘΑ) έναντι της θυρεοειδικής υπεροξειδάσης ή/και της θυρεοσφαιρίνης, ανεξάρτητα της θυρεοειδικής λειτουργίας. Η συγκεκριμένη μελέτη στοχεύει στην συστηματική ανασκόπηση της διεθνούς βιβλιογραφίας της τελευταίας εικοσαετίας σχετικά με την συχνότητα της ΕΗ σε παιδιά και εφήβους έως 21 ετών και στην ακριβή ανάλυση των επιμέρους χαρακτηριστικών της. Μετά από αναζήτηση της διεθνούς βιβλιογραφίας μέσω των επιστημονικών μηχανών αναζήτησης του διαδικτύου PubMed και Cochrane Library στη μελέτη συμπεριλήφθηκαν άρθρα σχετικά με την ΕΗ που δημοσιεύθηκαν στην αγγλική γλώσσα, από τον Ιανουάριο του 2002 έως τον Ιανουάριο του 2022, άρθρα που αναφέρονται αποκλειστικά στο ανθρώπινο είδος και περιλαμβάνουν παιδιά, έφηβους και έφηβες, ηλικίας μέχρι 21 ετών. Επιπρόσθετα, συμπεριλήφθηκαν μελέτες παρατήρησης, χρονικής στιγμής, κοόρτης, ασθενών ομάδας ελέγχου και τυχαιοποιημένες κλινικές δοκιμές. Μετά την εφαρμογή των ανωτέρω κριτηρίων και την αξιολόγηση των μελετών, στην ανασκόπηση συμπεριλήφθηκαν 8 άρθρα. Σύμφωνα με τα αποτελέσματα, η συχνότητα της ΕΗ σε παιδιά και εφήβους παραμένει άγνωστη έως σήμερα και παρουσιάζεται με ποικίλα νευροψυχιατρικά συμπτώματα. Η διάγνωση της τίθεται εξ’ αποκλεισμού και βασίζεται στην παρουσία στον ορό των ΑΘΑ, ενώ τα απεικονιστικά ευρήματα είναι μη ειδικά. Βασική θεραπεία αποτελεί η χορήγηση στεροειδών, ενώ σε ανθεκτικές περιπτώσεις χρησιμοποιούνται και άλλοι ανοσοτροποιητικοί παράγοντες. Σε έγκαιρη διάγνωση, η πρόγνωση είναι καλή, αλλά οι υποτροπές και τα νευρολογικά επακόλουθα παρατηρούνται συχνότερα στον παιδιατρικό πληθυσμό. Επομένως, σε κάθε ασθενή με νευροψυχιατρικά συμπτώματα αγνώστου αιτιολογίας θα πρέπει να γίνεται έλεγχος για την ύπαρξη των ΑΘΑ στον ορό. Η περαιτέρω έρευνα και ανάλυση της ΕΗ κρίνεται αναγκαία για την καλύτερη κατανόηση της νόσου και τη βέλτιστη αντιμετώπιση των ασθενών
description: Hashimoto's encephalopathy (HE) is a rare clinical entity in children and adolescents and presents with a variety of clinical symptoms. It mainly affects the female sex and appears on average at 14 years of age. It is characterized by the presence of antithyroid autoantibodies (AA) against thyroid peroxidase and/or thyroglobulin, regardless of thyroid function. This particular study aims at the systematic review of the international literature of the last twenty years regarding the frequency of HE in children and adolescents up to 21 years of age and the precise analysis of the individual characteristics of the disease. After research of the international literature through the scientific internet search engines PubMed and the Cochrane Library, the study included articles on HE published in English from January 2002 to January 2022, articles referring exclusively to the human species and include children and adolescents aged up to 21 years. In addition, observational, cross- sectional, cohort, case-control studies and randomized control trials were included. After applying the above criteria and evaluating the studies, 8 articles were included in the review. According to the results, the frequency of HE in children and adolescents remains unknown to this day and presents with a variety of neuropsychiatric symptoms. Its diagnosis is made by exclusion and is based on the presence of AA in the serum, while the imaging findings are non-specific. The main treatment is the administration of steroids, while in resistant cases other immunomodulating agents are also used. With early diagnosis, the prognosis is good, but relapses and neurological sequelae are more common in the pediatric population. Therefore, every patient with neuropsychiatric symptoms of unknown etiology should be tested for the presence of AA in the serum. Further research and analysis of HE is considered necessary for a better understanding of the disease and optimal treatment of patients